এই নিয়ে প্রধানমন্ত্রী হওয়ার পর ৩ বার কেদারনাথ ধামে হাজির হলেন নরেন্দ্র মোদী। এদিন তিনি রুদ্রাভিষেক পুজো দেন সেখানে। গর্ভগৃহে সময় কাটান। পুজো দেন। তাঁর কপালে তিলক কেটে দেন পুরোহিত। পরানো হয় রুদ্রাক্ষের মালা। কালো পোশাকে এদিন প্রধানমন্ত্রী হাজির হয়েছিলেন কেদারনাথে। কেদারনাথ মন্দিরে পুজো দেওয়ার পর তিনি বেরিয়ে এসে দেখা করেন সেখানে উপস্থিত লোকজনের সঙ্গে। ঘুরে দেখেন কেদারপুরী প্রকল্পের কাজও।